Diari Oficial de la Generalitat Valenciana


Sumari del DOGV 543, del 10-03-1987 (1987/808329)

ORDRE de 21 de febrer de 1987, de la Conselleria d'Agricultura i Pesca, per la qual es reglamenten les ajudes a les inversions de la indústria agro-alimentaria i determinats aspectes de l'Ordre de 29 d'octubre de 1986, que desplega el Reial Decret 1462/1986.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/02/21/(1)/dof/vci/html**

### Dades del document

Número de DOGV
:   543

Data del DOGV
:   10-03-1987

Secció del DOGV
:   DISPOSICIONS GENERALS

Número del document
:   1987/808329


Data del document
:   21-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 21 de febrer de 1987, de la Conselleria d'Agricultura i Pesca, per la qual es reglamenten les ajudes a les inversions de la indústria agro-alimentària i determinats aspectes de l'Ordre de 29 d'octubre de 1986, que desplega el Reial Decret 1462/1986.  
Aquesta Ordre val adequar les ajudes per a la modernització de la indústria agro-alimentària als objectius del Programa Econòmic Valencià (PEV), i servir com a element harmonitzador, i si s'escau complementari, de les ajudes previstes tant en el Reial Decret 1462/1986 com en el Reglament 355/77 de la CEE. D'aquesta manera hom disposa d'un març a nivell autonòmic, nacional i comunitari que permet de coordinar les actuacions d'aquesta Conselleria orientades a la modernització dels diversos sectors de la indústria agro-alimentària.  
En atenció d'aquests motius, i atés el que disposa el Decret 198/1985, del Consell de la Generalitat Valenciana, i el punt Tres.D de l'Ordre de 29 d'octubre de 1986, i vista la conveniència d'unificar la tramitació dels expedients que sol·liciten les ajudes d'aquesta Ordre i/o les del Reial Decret 1462/1986,   
ORDENE:  
Article primer  
La Conselleria d'Agricultura i Pesca adequarà la concessió d'ajudes financeres per a la modernització de la indústria agro-alimentària als objectius del PEV, i si pertoca al Reial Decret 1462/1986 i al Reglament 355/77 de la CEE.   
Article segon  
Podran sol·licitar les ajudes, les empreses o els grups d'empreses, les cooperatives i les SAT del sector agro-alimentari, que siguen competència de la Conselleria d'Agricultura i Pesca, segons el Decret 182/1985 d'11 de novembre, del Consell de la Generalitat Valenciana, i que estiguen domiciliades a la Comunitat Valenciana.   
Article tercer  
Dins les disponibilitats pressupostàries es podran sol·licitar ajudes per a la realització d'inversions que suposen: una innovació o millora tecnològica; la racionalització dels diversos processos de transformació industrial o que incidesquen en els aspectes comercials o de gestió de les empreses; que contribuesquen a millorar l'ús i la destinació de les matèries primas i dels productes intermitjos; que tinguen com a objectiu millorar la qualitat i la presentació del producte i diversificar-ne l'ús i la destinació.   
Article quart  
Els sol·licitants que vulguen accedir a les ajudes regulades per aquesta Ordre i/o a les previstes en el Reial Decret 1462/86 hauran de dirigir la instància a l'Il·lm. Sr. Director General de Política Agro-alimentària, i juntament amb la documentació prevista en l'article següent, la presentaran en les Direccions Territorials d'aquesta Conselleria, que en el termini de deu dies trametrà la documentació que es determine a l'esmentada Direcció General.   
Article cinqué  
La documentació a presentar per triplicat serà la següent:   
1. Instància dirigida a l'Il·lm. Sr. Director General de Política Agro-alimentària.   
2. Declaració de l'empresa, si s'escau, de les subvencions que ha sol·licitat o obtingut d'altres Organismes Públics per al mateix projecte, amb expressió de les quanties i els Organismes.   
3. Acreditació del compliment formal de les obligacions fiscals i davant la Seguretat Social, per part de l'empresa, fins a la presentació de la instància.   
4. Balanços econòmics.   
5. Model normalitzat del projecte d'inversió que figura com a annex a l'Ordre de 29 d'octubre de 1986, que desplega el Reial Decret 1462/t986.   
6. Altres documents que reglamentàriament es determinen.   
Quan se sol·liciten conjuntament les ajudes d'aquesta Ordre i les del Reial Decret 1462/86, s'acumularan ambdós expedients en un sol.   
Article sisé  
Les subvencions concedides per aquesta Conselleria podran arribar al 20% del pressupost de despesa d'inversió que s'aprove.   
Aquesta ajuda és compatible, i en tot cas complementària, amb les del Reial Decret 1462/86, sense que el percentatge conjunt d'ambdues ajudes siga superior al 30% de la inversió a realitzar; igualment són compatibles amb les sol·licitades o obtingudes d'altres organismes de caràcter autonòmic, nacional o de la CEE.   
Article seté  
1. Les subvencions que es concedesquen per aquesta Conselleria seran atorgades p el Conseller d'Agricultura i Pesca, a proposta de la Direcció General de Política Agroalimentària.   
La Resolució que les aprove en fixarà la quantia, i si pertoca la forma i el calendari dels pagaments i quantes condicions particulars a complir pel beneficiari s'estimen convenients.   
2. Per a la determinació en cada cas del percentatge d'ajudes, es tindran presents els criteris següents:   
- Incidència sobre el sector productor agrari i adequació als objectius del PEV i a la Política Agrària Comuna de la CEE.   
- Contribució a la modernització a mig i llarg termini de les estructures de transformació i comercialització dels productes i en especial la incidència de les ajudes en la millora de la qualitat, la presentació i el disseny.   
- Ubicació en zones amb dificultats especials de desplegament sòcio-econòmic.   
Hom prestarà una atenció preferent a les Cooperatives Agràries i a les Agrupacions de Productors Agraris (APA).  
3. Quan se sol·liciten les ajudes del RD 1462/86 s'atindran al que disposa la susdita norma legal.   
Article vuité  
El beneficiari es comprometrà a complir les condicions particulars a què fa referència l'article anterior.   
L'incompliment d'aquest, amb independència d'altres responsabilitats, suposarà la pèrdua de les ajudes i l'obligació del reembossament immediat de les quantitats percebudes incrementades amb els interessos legals.   
La Direcció General de Política Agro-alimentària, controlarà el compliment de les condicions dictades en cada resolució i podrà recaptar del beneficiari la informació necessària sobre el desenvolupament i l'execució del projecte aprovat.   
Article nové  
Una vegada realitzada la inversió, per iniciar el procediment del pagament de la subvenció, el beneficiari presentarà per duplicat, en les Direccions Territorials d'aquesta Conselleria els documents següents:   
- Projecte visat pel Col·legi Oficial, només en el cas que ho requeresquen les inversions realitzades en obres o instal·lacions, i declaració de compatibilitat del projectista (Ordre de la Conselleria d'Agricultura i Pesca, de 24 de setembre de 1984).   
- Acreditació del compliment per part del beneficiari de les seues obligacions fiscals i davant la seguretat social fins aqueix moment, en el cas que es tramite en un exercici posterior al de la sol·licitud d'ajudes.   
- Dades bancàries del sol·licitant a efecte de la transferència de l'ajuda.   
- Documents comptables i financers que acrediten la realització de les obres i el pagament de la inversió.   
- Altres documents que reglamentàriament es determinen.   
Article deu  
Les subvencions concedides per aquesta Conselleria es pagaran amb càrrec al Programa 821.1 Industrialització, ordenació i promoció de la qualitat. Pel que fa a les ajudes del Reial Decret 1462/86 s'atindran al que disposa l'apartat tercer de l'Ordre de 29 d'octubre de 1986, que el desenvolupa.   
DISPOSICIO DEROGATORIA  
Es deroga l'Ordre de 20 de març de 1986 de la Conselleria d'Agricultura i Pesca per la qual es reglamenta la concessió d'ajudes a la inversió en la indústria agro-alimentària. No obstant això continuarà el tràmit dels expedients acollits a l'esmentada disposició, que s'hagués iniciat abans de l'entrada en vigor d'aquesta Ordre.   
DISPOSICIONS FINALS  
Primera  
Es faculta el Director General de Política Agro-alimentària per dictar les resolucions necessàries per al desenvolupament i el compliment d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 21 de febrer de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI